**Vyhodnotenie dotazníkového prieskumu spokojnosti**

**s oblasťou životného prostredia za rok 2022**

|  |  |  |  |
| --- | --- | --- | --- |
| 1. **Pohlavie respondentov** | **Počet** | **%** | **Veková štruktúra obyvateľov mesta** |
| Muži | 68 | 35,60% | 52,40 % |
| Ženy | 123 | 64,40% | 47,60 % |
| Spolu | 191 | 100,00% | 100,00 % |

|  |  |  |  |
| --- | --- | --- | --- |
| 1. **Pohlavie respondentov** | **Počet** | **%** | **Veková štruktúra obyvateľov mesta** |
| 15-17 | 3 | 1,57 % | 2,79 % |
| 18-25 | 6 | 3,14 % | 7,74 % |
| 26-35 | 32 | 16,75 % | 13,79 % |
| 36-45 | 42 | 21,99 % | 19,55 % |
| 46-55 | 48 | 25,13 % | 16,84 % |
| 56-65 | 33 | 17,28 % | 18,39 % |
| 66+ | 27 | 14,14 % | 20,90 % |
| Spolu | 191 | 100,00% | 100,00 % |

Cieľom dotazníkového prieskumu bolo zistiť názory a potreby obyvateľov v oblasti životného prostredia mesta Šaľa za rok 2022. Zber údajov sa uskutočnil v mesiacoch január až marec 2023. Prieskum bol realizovaný prostredníctvom dotazníkov zverejnených online na webovej stránke mesta Šaľa, na sociálnej sieti facebook a s možnosťou vyplnenia dotazníka v tlačenej forme.

Dotazník bol anonymný, otvorený pre všetkých obyvateľov mesta a bol použitý pre účely vyhodnotenia plnenia aktivít Programu hospodárskeho a sociálneho rozvoja mesta Šaľa na roky 2015-2020 v zmysle Doplnenia a aktualizácie č. 1 za rok 2021-2022. Do prieskumu sa zapojilo celkom 191 respondentov, z celkového počtu obyvateľov nad 15 rokov 17 929 (stav k 31.03.2023). Oproti predchádzajúcemu hodnotiacemu obdobiu (2021) sa do hodnotenia zapojilo o 52 respondentov menej. Do prieskumu sa zapojilo viac žien (64,40%) ako mužov. V rámci vekovej štruktúry respondentov sa do prieskumu zapojili najmä respondenti vo veku 46-55 rokov (25,13%) a 36-45 rokov (21,99%).

**Strategické ciele mesta do roku 2022 uvedené v PHSR mesta Šaľa na roky 2015-2020 v zmysle Doplnenia a aktualizácie č. 1 pre oblasti životné prostredie:**

Chceme, aby do roku 2022 mesto Šaľa bolo

* čisté a zdravé mesto plné zelene
* mestom s trvaloudržateľným odpadovým a tepelným hospodárstvom, so šetrným prístupom k cenným zdrojom povrchovej aj podzemných vôd a infraštruktúrou „priateľskou“ k životnému prostrediu (úsporné verejné osvetlenie, obnovené energeticky úsporné verejné budovy, ekologicky orientovaná doprava-MHD, MsP, zadržanie vody v území)
* mestom uvedomelých ľudí s aktívnym environmentálnym prístupom

**Vyhodnotenie odpovedí na jednotlivé otázky dotazníka**

**3. Uveďte, prosím, koľko osobných automobilov využíva Vaša domácnosť.**

Z odpovedí respondentov vyplýva, že takmer 86% opýtaných využíva v domácnosti aspoň jeden automobil, čo je oproti predošlému roku o 6% menej.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2015-2016 % | 2017  % | 2018  % | 2019  % | 2020  % | 2021  % | **2022%** |
| Žiaden | 15,51% | 11,45% | 14,19% | 21,31% | 8,16% | 7,41% | 14,14% |
| Jeden | 55,81% | 47,08% | 46,34 % | 44,92% | 45,31% | 45,68% | 50,26% |
| Dva | 25,93% | 35,64% | 33,70% | 29,51% | 37,96% | 38,27% | 28,80% |
| Tri a viac | 3,11% | 5,83% | 5,77% | 3,61% | 8,57% | 7,82% | 6,80% |
| Neodpovedali | 0,00% | 0,00% | 0,00% | 0,65% | 0,00% | 0,82% | 0,00% |
| Spolu | 100% | 100,00% | 100,00% | 100,00% | 100,00 % | 100,00% | 100,00% |

Oproti hodnoteniu za rok 2021 stúpol počas hodnotenia roku 2022 podiel respondentov, ktorí uvádzali, že ich domácnosť nevyužíva žiaden automobil takmer o polovicu. Taktiež stúpol počet respondentov pri využívaní jedného automobilu o viac ako 4%. Dve autá využíva viac ako 28 % opýtaných, čo predstavuje oproti predošlému roku pokles o takmer 10% čo značí, že respondenti začali využívať v domácnosti menej áut čomu zodpovedá aj hodnota pri využívaní troch a viacerých automobilov v domácnostiach pri porovnaní s rokom 2021.

**4. Uveďte, prosím aká je zvyčajná obsadenosť Vášho osobného automobilu v prípade, že dochádzate (za prácou, vzdelaním a pod.)**

U respondentov v roku 2022 prevažovala obsadenosť ich osobného automobilu dvomi osobami 36,65% a obsadenosť auta jednou osobou oproti predošlému sledovanému roku klesla o takmer 10%. Tento trend môžeme hodnotiť pozitívne, nakoľko respondenti začali svoje osobné automobily využívať viacerými osobami (55,5%) čo predstavuje oproti predošlému roku nárast o viac ako 5%.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | 2020  % | 2021  % | **2022%** |
| Jedna osoba | 29,05% | 26,13% | 31,04% | 25,25% | 34,29% | 34,98% | 25,13% |
| Dve osoby | 28,84% | 33,05% | 28,38% | 30,49% | 27,35% | 32,92% | 36,65 % |
| Tri osoby | 15,77% | 16,63% | 17,07% | 10,16% | 14,29% | 12,76% | 10,99% |
| Štyri osoby a viac | 8,92% | 5,62% | 7,76% | 6,23% | 6,12% | 4,53% | 7,86% |
| nevyjadrené | 17,43% | 18,57% | 15,75% | 27,87% | 17,96% | 14,81% | 19,37% |
| Spolu | 100,00% | 100,00% | 100% | 100,00% | 100% | 100% | 100,00% |

**5. Na DOPRAVU (nie prechádzka alebo šport) v rámci mesta PREVAŽNE využívate**

Na dopravu v rámci mesta najviac respondentov uprednostňuje čoraz viac chôdzu (54,98%), rovnako ako v predošlých sledovaných obdobiach. Po chôdzi respondenti na dopravu v rámci mesta využívajú najviac osobný automobil (26,70%). Avšak oproti predošlému roku je viditeľný medziročný pokles vo využívaní osobného automobilu o takmer 10%. Nárast môžeme vidieť aj vo využívaní bicykla, ale využívanie MHD oproti minulým rokom kleslo. V nadväznosti aj na predošlé odpovede respondentov týkajúce sa automobilov môžeme vidieť pokles v ich využívaní oproti predošlým rokom, čo značí že ľudia sa začínajú viac venovať životnému prostrediu a uprednostňujú iný ekologickejší spôsob prepravy v rámci mesta.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2015-2016 % | 2017  % | 2018  % | 2019  % | 2020  % | 2021  % | **2022%** |
| Chôdzu | 39,63% | 44,92% | 44,35% | 48,20% | 46,94% | 48,97% | 54,98% |
| Bicykel | 11,20% | 11,66% | 15,96% | 9,18% | 11,43% | 6,58% | 12,04% |
| Osobný automobil | 33,82% | 35,86% | 30,82% | 28,52% | 33,88% | 34,98% | 26,70% |
| MHD | 12,86% | 6,70% | 8,20% | 10,82% | 6,94% | 8,64% | 5,76% |
| iné | 1,24% | 0,43% | 0,67% | 2,62% | 0,82% | 0,41% | 0,52% |
| Nevyjadrené | 1,24% | 0,43% | 0,00% | 0,66% | 0,00% | 0,41% | 0,00% |
| Spolu | 100,00% | 100,00% | 100,00% | 100,00% | 100,00% | 100,00% | 100,00 |

**6. Uveďte prosím, ako to je vo Vašej domácnosti.**

Na základe výsledkov prieskumu môžeme konštatovať, že v domácnostiach respondentov sú najviac separované plasty (93,19%), papier (85,86%) a sklo (84,82%). Separáciu bioodpadu uvádzajú respondenti na úrovni 59,16%, čo pri porovnaní s predošlými rokmi vnímame pozitívne nakoľko táto hodnota sa každým rokom zvyšuje čiže respondenti čoraz viac separujú už aj bioodpad. No napriek zvyšujúcej sa separácie v domácnostiach sa žiaľ stále nájde určité percento respondentov, ktorí vždy alebo občas vyvážajú odpad z domácností aj na neoficiálne skládky (7,33%).

|  |  |  |  |  |  |  |
| --- | --- | --- | --- | --- | --- | --- |
| **Činnosť 2022 %** | **Vždy** | **Občas** | **Nikdy** | **Netýka sa ma** | **Nevyjadrené** | **Spolu** |
| Separujeme papier | 85,86% | 10,99% | 1,05%0 | 1,05% | 1,05% | 100,00% |
| Separujeme bioodpad a/alebo kompostujeme | 59,16% | 26,18% | 8,90% | 3,14% | 2,62% | 100,00% |
| Separujeme sklo | 84,82% | 9,95% | 2,09% | 1,57% | 1,57% | 100,00% |
| Separujeme nebezpečné látky | 74,35% | 5,76% | 5,24% | 10,99% | 3,66% | 100,00% |
| Separujeme plasty | 93,19% | 5,24% | 0% | 1,05% | 0,52% | 100,00% |
| Odpad z domácností vyvážame na neoficiálne skládky | 4,71% | 2,62% | 72,77% | 6,81% | 13,09% | 100,00% |

**7. Ako by ste zhodnotili životné prostredie v meste Šaľa?**

Životné prostredie v meste Šaľa hodnotilo pozitívne viac ako 17% respondentov, čo je pokles oproti predošlému roku o  7 %. Viac ako polovica (51,83%) respondentov považuje životné prostredie v Šali za priemerné a skôr negatívne ho vníma 30,36 % respondentov, čo je viac o 7% ako predošlé obdobie. Životné prostredie za rok 2022 hodnotilo oproti predošlému roku vo všeobecnosti negatívnejšie viac respondentov. Za priemerné životné prostredie ho považuje v priemere polovica opýtaných.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **2020**  **%** | **2021**  **%** | **2022%** |
| Veľmi dobré životné prostredie | 2,07% | 2,60% | 1,77% | 2,62% | 0,82% | 1,65% | 2,62% |
| Dobré životné prostredie | 22,20% | 20,73% | 19,73% | 17,38% | 18,37% | 22,63% | 14,66% |
| Priemerné životné prostredie, je prijateľné ale mám niekoľko výhrad | 60,17% | 50,32% | 53,22% | 53,44% | 48,16% | 51,03% | 51,83% |
| Podpriemerné, životné prostredie v meste nie ej v dobrom stave | 9,75% | 19,44% | 19,07% | 20,66% | 22,86% | 15,64% | 22,51% |
| Zlé, životné prostredie je v nevyhovujúcom stave | 4,15% | 6,26% | 5,32% | 4,26% | 16,12% | 7,41% | 7,85% |
| Iné, uveďte | 0,83% | 0,65% | 0,89% | 1,64% | 2,86% | 1,23% | 0,52% |
| neuvedené | 0,83% | 0,00% | 0,00 | 0,00% | 0,82% | 0,41% | 0,00% |
| Spolu | 100,00% | 100,00% | 100,00 | 100,00% | 100% | 100% | 100,00% |

**8.** **Ako ste spokojný/á s jednotlivými oblasťami v rámci životného prostredia v meste? (1=spokojný, 5= veľmi nespokojný)**

Vnímanie jednotlivých oblastí životného prostredia bolo v roku 2022 respondentmi o niečo negatívnejšie v niektorých oblastiach ako predošlé sledované obdobie.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Oblasť** | **Priemerná známka** | | | | | | | |
| 2015 | 2016 | 2017 | 2018 | 2019 | 2020 | 2021 | **2022** |
| Stav verejnej zelene | 2,8 | 2,7 | 2,8 | 2,8 | 2,8 | 3,0 | 2,7 | 2,8 |
| Oddychové zóny | 2,9 | 2,8 | 2,8 | 2,8 | 2,9 | 3,1 | 2,9 | 2,9 |
| Čistota ovzdušia | 2,9 | 3,2 | 3,2 | 3,2 | 3,1 | 3,4 | 3,1 | 3,4 |
| Odvoz a likvidácia odpadu | 2,8 | 2,7 | 2,8 | 2,8 | 2,8 | 2,8 | 2,6 | 2,8 |
| Čierne skládky | 3,2 | 3,1 | 3,3 | 3,4 | 3,4 | 3,6 | 3,6 | 3,4 |
| Likvidácia rastlinného odpadu | 2,6 | 2,4 | 2,4 | 2,4 | 2,4 | 2,5 | 2,4 | 2,5 |
| Rekonštrukcia a modernizácia verejného osvetlenia | 2,7 | 2,5 | 2,3 | 2,3 | 2,4 | 2,7 | 2,4 | 2,5 |
| Energetické hospodárenie budov | 2,7 | 2,6 | 2,6 | 2,6 | 2,7 | 2,8 | 2,6 | 2,9 |
| Hospodárenie s vodou z artézskych studní | 2,8 | 2,6 | 2,6 | 2,6 | 2,7 | 2,8 | 2,6 | 2,9 |
| Kvalita pitnej vody | 2,9 | 2,8 | 2,7 | 2,8 | 2,8 | 3,2 | 2,7 | 2,9 |
| Možnosti pre elektromobily | 3,0 | 2,8 | 2,8 | 2,9 | 3,1 | 3,1 | 3,1 | 3,0 |
| Hluk v meste | 3,1 | 3,1 | 3,1 | 3,0 | 3,0 | 3,3 | 3,0 | 3,2 |
| Prašnosť v meste | 3,3 | 3,3 | 3,3 | 3,2 | 3,2 | 3,5 | 3,2 | 3,3 |
| Čistota a verejný poriadok | 3,2 | 3,0 | 3,3 | 3,2 | 3,3 | 3,6 | 3,2 | 3,2 |

Najlepšie hodnotenou oblasťou s priemernou zámkou 2,5 a aj na základe najvyššej početnosti známky 1 sú likvidácia rastlinného odpadu (31) a rekonštrukcia a modernizácia verejného osvetlenia (29). Naopak

najčastejšie hodnotenie najhoršou známkou 5 dostala opätovne oblasť čiernych skládok (42) .Výsledky súhrnnej analýzy otázky sú prezentované pomocou vážených aritmetických priemerov jednotlivých známok za danú oblasť.

**2022 (hodnotenie známkou za jednotlivé oblasti ŽP)**

**9. Aké sú podľa Vás slabé stránky mesta, resp. nedostatky a problémy, ktoré treba akútne riešiť v oblasti prírodných zdrojov a životného prostredia? (v rámci tejto otázky mohli respondenti vyjadriť svoj názor na nedostatky a problémy)**

Na danú otázku odpovedala viac ako polovica (53,40%) respondentov. Z uvedených odpovedí za slabé stránky resp. nedostatky a problémy, ktoré treba akútne riešiť v oblasti prírodných zdrojov a životného prostredia najčastejšie uvádzali opýtaní oblasť verejnej zelene v meste, potreby výsadby stromov či neudržiavania vysadenej zelene (27 respondentov, t. j. 26,47% odpovedí). Druhou oblasťou, ktorú hodnotili respondenti za rok 2022 ako slabú je oblasť zberu odpadu, separácie a čiernych skládok (18 respondentov, t. j. 17,56%). Treťou oblasťou je oblasť dopravy v meste. Parkovanie v meste, hluk z dopravy či zlý stav chodníkov a ciest (14 respondentov 13,73%). Rovnako ako dopravu hodnotili respondenti aj oblasť čistoty mesta (14 respondentov t. j. 13,73%) . Ako štvrtú slabú stránku mesta uviedli respondenti oblasť vodozádržných opatrení a využívanie artézskych studní (12 respondentov   
t. j. 11,76%). Pre porovnanie s predošlými rokmi ako najväčší problém resp. slabú stránku vnímali respondenti v roku 2021 oblasť verejnej zelene v meste (12,35%), 2020 oblasť čiernych skládok, v roku 2019 oblasť čistoty mesta (22 %), v roku 2018 oblasť odpadov a ich separácie (14,88 %), v roku 2017 čistotu a verejný poriadok (10,58%) a v období 2015-2016 to bola doprava (11,62 %).

**10. Ohodnoťte vo všeobecnosti kvalitu životného prostredia v meste Šaľa za rok 2021 známkou 1=výborná až po 5=nedostatočná**

|  |  |
| --- | --- |
|  | **Priemerná známka** |
| za rok 2015 | 2,89 |
| za rok 2016 | 2,77 |
| za rok 2017 | 2,90 |
| za rok 2018 | 2,93 |
| za rok 2019 | 2,92 |
| Za rok 2020 | 3,15 |
| Za rok 2021 | 2,99 |
| Za rok 2022 | 3,07 |

Kvalitu životného prostredia v meste Šaľa za rok 2022 ohodnotili opýtaní priemernou známkou 3,07. Rovnako ako za predchádzajúce obdobie sa hodnotenie respondentov oblasti životného prostredia v meste Šaľa drží skôr priemeru, najčastejšou známkou bola 3 (99 ks, 51,83% opýtaných).

**V rámci poslednej časti dotazníka mohli respondenti priložiť svoje poznámky/pripomienky k danej téme (komentáre mimo témy neuvádzame). Jednotlivé pripomienky respondentov:**

* Obmedziť pohyb psov (pešia zóna, zelené plochy na sídliskách, v súčasnosti nedostatočný zákaz pohybu a zelené plochy sú viac pre psov ako pre deti).
* Navrhoval by som zjednosmerniť časť Nešporovej ulice a to konkrétne od Kollárovej až po Vajanského. Nakoľko od 1.10 tohto roku vstúpi do platnosti zákon (č.8/2009 § 143k) o zákazu parkovania na chodníku (pokiaľ to nebude vyznačené na parkovanie), tým pádom cesta pre obojsmernú premávku bude veľmi úzka. Ďalej by sme čiastočne zabránili tomu, aby si niektoré vozidlá idúce z mosta robili skratku cez Kollárovu ulicu.
* Mesto pôsobí, že sa tu vôbec neupratuje a v iných mestách chodia upratovacie čaty a zbierajú odpadky a zametajú ulice - centrum.
* Začať s výstavbou obchvatu a opravy cestného mosta.
* Z môjho pohľadu sa mesto (zamestnanci platení z našich daní) málo stará o to, čo im bolo zverené a to vidno aj na demografickej krivke obyvateľov, myslím si, že na Slovensku nie je veľa miest s tak masívnym odlevom ľudí ako tu. Čo takto sa pohybovať po meste s otvorenými očami a sledovať čo by sa dalo zlepšiť, ...kde chýba prechod, osvetlenie, smetná nádoba, znečistenie verejného priestranstva, poškodenie verejného majetku a nečakať na sťažnosti a námety obyvateľov.
* Skúste osloviť niektoré katedry z Nitry pripadne iné univerzity a ponúknuť nejaké témy na bakalárky napr. Urbanistické spracovanie okolia ZS, MS, riešenie dopravy statickej. Študenti si odmakajú, prinesú nejaké nápady a potom sa môže niečo z toho aj využiť.
* Duslo, zvýšené emisie, nedostatok zelene v centre mesta.
* Snaha na zlepšenie kvality života v meste je.
* Neznečisťovať ovzdušie vývozom močovky a biologického odpadu na polia za Večou smer Trnovec nad Váhom, niekedy sa nedá ani dýchať z toho zápachu.
* Väčšia údržba zelene, kosenie.
* Viac zapojiť aktivačných pracovníkov do zbierania rozhádzaného odpadu a nielen v centre.
* Viditeľná snaha mesta o zlepšenie kvality života a životného prostredia v meste.
* Veľa zdevastovaných lavičiek, smetných košov, málo kamier a málo mestských policajtov, ale ináč je v meste fajn.
* Treba motivovať občanov, aby si upratovali pred domami a panelákmi a oceniť dobrovoľníkov.
* Skontrolujte čo v teplárni spaľujú.
* Ten neznesiteľný smrad podvečer na Veči v určitých obdobiach v roku.
* Neohradené pieskoviská.
* Z veľkej premávky a nekvality ciest sa otriasajú byty na ul. SNP a Nešporovej
* obchvat

Spracovala: Ing. Petra Kárasová